stanford-oval/wikipedia huggingface dataset:
הורות מתוכננת
עימותים והתנגדויות > הפלה מלאכותית

להורות מתוכננת יש תפקיד מרכזי בוויכוח על ההפלות בארצות הברית, והארגון מהווה יעד בולט להתקפה מצד מתנגדי ההפלה (בעד החיים Pro Life) מזה עשרות שנים. כמה מחברי הקונגרס הרפובליקנים, ניסו מאז שנות השמונים להפסיק את המימון הפדרלי של הארגון, ובשנת 2011 כמעט והובילו להשבתה ממשלתית בגין נושא זה. הורות מתוכננת טען בעקביות כי הכסף הפדרלי שקיבל אינו משמש למימון הפלות, אך פעילי בעד החיים טענו כי המימון הפדרלי מאפשר למשאבים אחרים להיות מופנים לטובת הפלות.
הורות מתוכננת הוא הספק הגדול ביותר של שרותי הפלות בארצות הברית. אך התומכים בהפלות וחופש הבחירה מאמינים כי שירותי תכנון המשפחתה של הארגון מצמצמים את הצורך בהפלות. במילותיה של מייגן קרפו מ"שיקגו טריביון": הורות מתוכננת יכול להיות מאופיין כמונע ההפלות הגדול ביותר באמריקה. פעילי בעד החיים חולקים על העדויות הקיימות שנגישות לאמצעי מניעה מפחיתה את כמות ההפלות.
עימותים והתנגדויות > הפלה מלאכותית > סרטונים סמויים של פעילים נגד הפלות

מדי פעם אקטיביסטים המתנגדים להפלות ניסו להוכיח שהורות מתוכננת אינה פועלת לפי חוקי המדינות או החוקים הפדרליים. חברות קבוצות אלו צלצלו או ביקרו במרכזי הבריאות של הורות מתוכננת בהתחזות לקורבנות לאונס סטטוטורי, קטינות שעל פי החוק זקוקות להודעת הורים לפני הפלה, תורמים גזעניים המבקשים לייעד תרומות להפחתת האוכלוסייה האפרו-אמריקאית, או סרסורים המחפשים פתרון של הפלה עבור זונות קטינות. כתוצאה מכמה מהסרטונים האלו, כמה מעובדי הורות מתוכננת ננזפו או פוטרו. עם זאת, סקר שנערך על ידי המחלקה לשירותי אנוש ושירותי אנוש בממשל בוש בשנת 2005, לא הניב שום עדות לכך שמרפאות ברחבי הארץ לא עמדו בחוקים שדיווחו על התעללות בילדים, התעללות בילדים, התעללות מינית, אונס או גילוי עריות".
עימותים והתנגדויות > הפלה מלאכותית > סרטונים סמויים של פעילים נגד הפלות > סרטונים נוספים של ארגונים

החל משנת 2010, ארגון המתנגד להפלות פרסם כמה סדרות של סרטונים סמויים שצילם במרכזי הורות מתוכננת. אותו ארגון דיווח כי סדרה אחת הראתה כי עובדי הורות מתוכננת בסניפים רבים מסייעים באופן פעיל לזנות, מייעצים לחולים כיצד להשיג הפלות סלקטיביות של מין העובר, ואפילו האשימו מישהי בכך שייעצה איך להרוג ילוד.
האשמות אלו לא הביאו לאף הרשעה פלילית, אך חלק מעובדי הורות מתוכננת והמתנדבים פוטרו משום שלא מילאו אחרי נוהלים, והארגון התחייב להכשיר את עובדיו מחדש. סניף אחד הושם בתקופת מבחן.
עימותים והתנגדויות > הפלה מלאכותית > סרטונים סמויים של פעילים נגד הפלות > המרכז לסרטוני התקדמות רפואית

גורמים רשמיים בשתים עשרה מדינות בארצות הברית יזמו חקירות לגבי טענות שהועלו על ידי הסרטונים שהוסרטו בסתר בסניפי הורות מתוכננת. אך שום חקירה לא מצאה כי במוסדותיה נמכרו רקמות למטרות רווח כפי שנטען על ידי הקבוצות המתנגדות להפלות. בחקירה של ועדת הפיקוח והרפורמה הממשלתית של בית הנבחרים האמריקני לא נמצאו עדויות על שום פעילות לא חוקית מצד הורות מתוכננת. ובכל זאת, ועדה מיוחדת הוקמה, מטעם הרפובליקאים שהיוו את הרוב באותה תקופה בבית הנבחרים, כדי לחקור לעומק את הורות מתוכננת. הוועדה פרסמה את הדו"ח הסופי ב-30 בדצמבר 2016, והמליצה על הפסקת המימון הפדרלי של הורות מתוכננת. הדו"ח ספג ביקורות קשות מצד על ידי החברים הדמוקרטים בוועדה, מצד ארגון הורות מתוכננת, ומכמה מכלי התקשורת כמוטה ולא מדויק.
ב-25 בינואר 2016, חבר המושבעים הגדול בטקסס האשים את מייסד CMP, דייוויד דיילין, ואת סנדרה מריט (שהתחזו לזוג והקליטו את הנעשה בפגישות בהורות מתוכננת במספר סניפי הארגון), ולא מצא פגם במעשי הורות מתוכננת. ההאשמות נגד דיילידן ומריט בטקסס בוטלו לאחר כחצי שנה. ב־28 במרץ 2017 הואשמו דיילידן ומריט ב-15 עבירות במדינת קליפורניה - אחת לכל אחד מהאנשים שצילמו ללא הסכמה, ואחת בגין קשר פלילי לפלוש לפרטיות.
ב־21 ביוני 2017, כל סעיפי הפלישה לפרטיות (אך לא זו של קונספירציה) בוטלו עם רשות לתיקון .
עימותים והתנגדויות > תקרית הירי בשנת 2015

ב-27 בנובמבר 2015 ירה צלף והרג שני אזרחים ושוטר במהלך קרב יריות בן חמש שעות במרפאת הורות מתוכננת בעיר קולורדו ספרינגס, במדינת קולורדו. החמוש בן ה-57, רוברט דיר נכנע למשטרה ונלקח למעצר. במהלך מעצרו, הוא נתן ראיון מבולבל בשלב מסוים, הוא אמר "לא עוד חלקי תינוקות", אלו אותן מילים בדיוק שבהן תיארו בתקשורת את הנעשה במרפאות הורות מתוכננת בעקבות פרסום הסרטונים של המתנגדים להפלות. דיר לא הועמד לדין על הירי כיוון שנמצא שהוא סובל מסוג של הפרעה נפשית הקשורה בהזיות וברדיפה.
חיים מאור

| --- | --- |

חיים מאור (2014)
 לידה:  1951 (בן 73 בערך) תל אביב-יפו, ישראל
 לאום:  ישראלי
 תחום יצירה:  ציור
חיים מאור (נולד ב-1951 ביפו) הוא אמן, אוצר ופרופסור אמריטוס במחלקה לאמנויות באוניברסיטת בן-גוריון בנגב. שימש ככתב האמנות בעיתון "על המשמר" ובביטאון "יחד", ממייסדי כתב העת לאמנות "סטודיו", שאותו ערך בין השנים 1989–1993.
ביוגרפיה

חיים מאור נולד ביפו בשנת 1951 בשם חיים בנימין מושקוביץ. שני הוריו היו ניצולי השואה, אביו ניצל ממחנה אושוויץ, הצטרף לפרטיזנים והיה היחיד מכל משפחתו ששרד, ואמו ניצלה ממחנה ריכוז. הוריו הכירו בספינת מעפילים בדרכם ארצה. חיים נקרא על שם סבו מצד אביו שנספה באושוויץ.
למד ציור בין השנים 1961–1968 אצל הצייר אדוין סלומון. שירת בצה"ל כחוקר במצ״ח. בין השנים 1973–1976 למד אמנות והוראת אמנות במדרשה לאמנות
ברמת השרון, ומאז 1979 הוא עוסק בהוראת אמנות במסגרות שונות במקביל לפעילותו כאמן וכאוצר.
מאור היה נציג ישראל בביאנלה ה-12 לאמנים צעירים שהתקיימה בפריז ב-1982. שנה לאחר מכן היה חבר במשלחת סופרים ואמנים לפולין במסגרת אירועי "40 שנה למרד גטו ורשה". כעיתונאי כתב מאור במוסף "חותם" של העיתון "על המשמר" וב"דבר ראשון". היה ממייסדיו של כתב-העת לאמנות "סטודיו", וכיהן כעורכו הראשון בין השנים 1989–1993.
מאור היה פרופסור מן המניין במחלקה לאמנויות באוניברסיטת בן-גוריון, שעל מייסדיה הוא נמנה, עד פרישתו לגמלאות. בנוסף, הוא משמש כיועץ לנשיאת האוניברסיטה בנושאי אמנות; כמנהל ואוצר הגלריות של האוניברסיטה וכמרכז חטיבת אמנות-יצירה. הוא הרצה על אמנות ישראלית ואמנות עכשווית ומרכז את קורס אוצרות וחטיבת אמנות-יצירה. תלמידיו השתלבו בעמדות מפתח בשדה האמנות כאוצרים במוזיאונים ובגלריות וכאמנים פעילים.
פעילות אמנותית

כאמן, בוחן מאור בעבודותיו את מרכיבי הזיכרון והזהות שלו על רקע הזיכרונות הטראומטיים של משפחתו בשואה ובישראל. גוף העבודות המרכזי ביצירתו האמנותית בוחן את מרכיבי הזהות שלו באופנים ובהקשרים שונים, במיצבים מרובי אמצעים, תוך דיאלוג עם 'אחרים'.
כאוצר עצמאי וכאוצר הגלריות באוניברסיטת בן-גוריון בנגב, אצר מאור תערוכות רבות שחשפו אמנים ממגזרים שונים, בעיקר אמנים מן הפריפריה הגאוגרפית והתרבותית. הוא חקר נושאים שלא טופלו בתצוגות בסצנה המרכזית של האמנות בישראל כגון אמנות סיבים. התערוכות והקטלוגים הנלווים שמשו ומשמשים כחומר לימודי משמעותי המרחיב את הידע אודות האמנות הישראלית.
מאור הציג בתערוכות רבות בישראל ומחוצה לה. בין השאר, הציג את תערוכות היחיד "אות קין" (1978) ו"עיוורון" (1979) בגלריית הקיבוץ בתל אביב; המיצב הנייד "מיתוסים מתמוססים" אותו הציג בשנים 1980-1983; המיצב "פני הגזע ופני הזיכרון" במוזיאון ישראל (1988); "פני הגזע והזיכרון סוזאנה - שושנת יעקב" במוזיאון היהודי הלאומי בוושינגטון, ארצות הברית (1998); "המשפחה" יחד עם האמן חאדר ושאח בגלריה "מרכז הקצה" (2009). "הם אני: חיים מאור" תערוכת יחיד במוזיאון הפתוח במגדל תפן ובמוזיאון הפתוח בפארק התעשייה בעומר (2011-2012). יצירותיו הוצגו גם במוזיאון היהודי בברלין, וכן בתערוכות בהולנד, ארצות הברית ועוד.
מאור זכה ב-1994 בפרס שר המדע והאמנויות, ב-1995 בפרס זוסמן מטעם יד ושם, ובשנת 2010 בפרס שרת התרבות והספורט. מנימוקי חבר השופטים בפרס שרת התרבות והספורט לשנת 2010:
היבט המרכזי ביצירתו, רבת השנים, של האמן חיים מאור הוא העיסוק באחר. אותם "אחרים" הם האובייקטים שעמם הוא משוחח, אותם הוא מתעד, איתם הוא יוצר דיאלוג ויזואלי. מאור מתייחס אל האחרים כחלק ממנו ולעתים קשה להבחין ביצירתו מי הוא חיים מאור ומי הוא האחר. מקורות השראתו הם בראש וראשונה ההתבוננות האישית שלו בעצמו, כגבר, כבן תרבות, כיהודי, כישראלי, כבן לניצולי שואה ממוצא פולני, כחילוני, כמאמין, כקיבוצניק לשעבר, כתושב הנגב, כבעל, אב וסב, כאמן יוצר וכבעל יצרים. בכול המצוין כאן הוא רואה פתח ליצירת הדיאלוג שלו עם האחרים כאשר המיצגים את האחרים הם בני משפחתו הקרובה, ניצולי השואה, העם הגרמני המתחדש והעם הפלסטיני. ביצירתו הרב גונית, גם מבחינה טכנית, ישנו הדיאלוג המאוד טעון של הזיכרון תוך התבוננות מפוקחת על ההווה והעתיד. יצירתו מציפה, תוך מבט אישי מאוד, בעיות חברתיות וקיומיות של החברה בה הוא חי ויוצר, החברה הישראלית".
ב-2018 זכה בפרס אריק איינשטיין, פרס של משרד התרבות והספורט שמטרתו להביע הוקרה והערכה לאמנים וותיקים ומובילים בתחומם על תרומתם החשובה לתרבות הישראלית לאורך השנים. חבר השופטים בקטגוריית האמנות הפלסטית: תמר רבן, סעיד אבו שקרה ורפי ברביבאי נימקו את הבחירה במאור: "אמן פעיל, חוקר אמנות ישראל, מרצה ואוצר עצמאי. מאור בחר בפריפריה כמקור פעילות מרכזי במשך יותר מ־30 שנה. תרומתו לאמנות ולחברה הישראלית עצומה".
איורים של ספרים

כתונתי הצהובה: השואה בשירת הדור השני, אנתולוגיה, אגודת הסופרים העברים בישראל, רמת גן 1997, עריכה: עודד פלד.
השכלה

1968-1961 - אמנות, אצל אדוין סלומון.
1970 - מגמת אמנות שימושית, תיכון עירוני י"ד בתל אביב, בגרפיקה.
1976-1973 - אמנות והוראה, המדרשה לאמנות ברמת השרון.
מבחר תערוכות יחיד

1978 - "אות קין", גלריית הקיבוץ, תל אביב. אוצרת: מרים טוביה-בונה.1984 "הסוואה: גלגולי ההתפתחות של בני-אור ובני-חושך - 1984-1981", גלריית הקיבוץ, תל אביב
1988 - "פני-הגזע ופני-הזיכרון", מוזיאון ישראל, ירושלים. אוצר: יגאל צלמונה
1996 - "סוזאנה – שושנה", מרכז ההנצחה, טבעון. אוצרת: אסתי רשף
2000 - "אָנִימָה, אָנִימוּס, אָנוֹנִימוּס", גלריית קיבוץ גבעת חיים איחוד
2001 - "פוטוגר-פֵיָה", גלריה טובה אוסמן, ת"א
2002 - "מסומנים: 2002-1975", גלריה כברי, קיבוץ כברי
2007 - "מילת מפתח", בית מיכל, רחובות. אוצרת: כרמית בלומנזון
2008 - "שולחן ערוך", היי-טאצ', הרצליה. אוצרת: דפנה נאור
2009 - "המשפחה", ביחד עם חאדר ושאח, מרכז הקצה, אוצר יצחק דה לנגה
2011-2012 - "חיים מאור: הם אני", המוזיאון הפתוח, גני התעשייה תפן ועומר. אוצרת: רות אופק
2013 - "פורטרטים מספינצה", המכון הרומני לתרבות תל אביב. אוצרת: קלאודיה לזר
2014-2015 - "יהודי טוב. גוטע ייִד . Good Jew . يهودي جيد", משכן לאמנות עין-חרוד, אגף היודאיקה. אוצרת: דבורה ליס.2017-2018 "חיים מאור - הצפה", מרכז אמנויות וגלריה ע"ש אפטר-ברר, מעלות תרשיחא, אוצרת נועה מגדל
ספרים שיצאו בעקבות התערוכות

"פני הגזע ופני הזיכרון: הספרייה האסורה"
פרסים

1994 - פרס, משרד המדע והאמנויות
1994 - פרס זוסמן לאמנים העוסקים בנושא השואה, יד ושם, ירושלים
1999 - פרס ראש העירייה, עמק הפר
1999 - מלגת קרן תרבות אמריקה-ישראל ע'ש שרת
2004 - מענק, המועצה לתרבות ולאמנות של מפעל הפיס
2010 - פרס העיצוב, משרד התרבות והספורט
2018 - פרס אריק איינשטיין עבור מפעל חיים לאמנים ותיקים, משרד התרבות והספורט
חיים אישיים

מאור נשוי ואב לחמישה. בין 1977 ל-2006 התגורר בקיבוץ גבעת חיים מאוחד בעמק חפר, כיום הוא גר ביישוב מיתר שבנגב.
הערות שוליים

↑  חיים מאור, תרגום: עינת עדי, מרבדים מדברים, באר שבע: אוניברסיטת בן גוריון, 2019. (בעברית, אנגלית)
↑  הוכרזו זוכי פרס שרת התרבות והספורט, באתר nrg‏, 19 בדצמבר 2010
↑  חיים מאור, אסנת רבינוביץ (ע), תרגום: אורי ברוק, פני הגזע כפני הזיכרון : הספרייה האסורה, 2005, משואה: משואה, 2005. (בעברית, אנגלית)
↑  מאור ארט
| --- | --- |
בקרת זהויות :  ICIA: 270927  NLI: 987007264924705171  PLWABN: 9811249417305606  BnF: cb15780526s (data)  GND: 141287780  ISNI: 0000 0000 7848 937X  LCCN: nr2002043289  NTA: 151434433  PIC: 280169  SUDOC: 249755092  VIAF: 12246553   WorldCat (עם VIAF): 12246553
פרס רות ליטל סאטר במתמטיקה

| --- | --- |
 תיאור:  תרומה יוצאת מן הכלל למחקר במתמטיקה של אישה בשש השנים הקודמות
 מדינה:  ארצות הברית ארצות הברית
 הגוף המעניק:  האגודה האמריקאית למתמטיקה
 תקופת הפרס:  1991–הווה (כ־33 שנים)
 נקרא על שם:  רות ליטל סאטר
 www.ams.org/profession/prizes-awards/ams-prizes/satter-prize
 
פרס רות ליטל סאטר במתמטיקה (באנגלית: The Ruth Lyttle Satter Prize in Mathematics, ידוע בקיצור: The Satter Prize, פרס סאטר) הוא אחד מעשרים ואחד הפרסים שמוענקים על ידי האגודה האמריקאית למתמטיקה (AMS). הוא מוענק בתדירות דו־שנתית מתוך הכרה בתרומה יוצאת דופן למחקר במתמטיקה על ידי אישה בשש השנים הקודמות. הפרס הוקם בשנת 1990 באמצעות תרומה של ג'ואן בירמן, לזכרה של אחותה, רות ליטל סאטר (אנ'), שעבדה בעיקר במדעים הביולוגיים והייתה תומכת בשוויון הזדמנויות לנשים במדע. הפרס, שהוענק לראשונה בשנת 1991, נועד "לכבד את מחויבותה של סאטר למחקר ולעודד נשים במדע." הזוכה נבחרת על ידי מועצת ה־AMS, על פי המלצת ועדת בחירה. לאורך השנים, הפרס הוענק בכנס המפגשים המשותפים במתמטיקה (JMM) במהלך שנים אי זוגיים, ותמיד נשא תגמול כספי צנוע. מאז 2003 עמד הפרס על 5,000 דולר, ואילו בין השנים 1997–2001 הגיע הפרס עם 1,200 דולר, ולפני כן היה זה 4,000 דולר. אם מוענק פרס משותף, כספי הפרס מתחלקים בין הזוכות.
החל משנת 1991 הוענק הפרס 16 פעמים ל־17 נשים שונות. דוסה מק'דאף הייתה הזוכה הראשונה בפרס על עבודתה בנושא גאומטריה סימפלטית. פרס משותף הוענק בפעם היחידה בשנת 2001, כשקרן אלן סמית' וסיג'ו וו חלקו את הפרס. זוכת פרס 2013 הייתה מרים מירזאח'אני, אשר בשנת 2014 הייתה האישה הראשונה שזכתה במדליית פילדס. הזכייה במדליה נחשב לכבוד הגבוה ביותר שיכול מתמטיקאי לקבל. היא זכתה בשני הפרסים על עבודתה בנושא "הגאומטריה של משטחי רימן ומרחבי המודולים שלהם".
לאגודה לנשים במדע (אנ') (AWIS) יש פרס בעל שם דומה, "פרס הזיכרון של רות סאטר", שהוא פרס כספי של 1,000 דולר עבור "סטודנטית מצטיינת לתואר שני שהפסיקה את לימודיה במשך שלוש שנים לפחות להקמת משפחה".
זוכות הפרס

להלן מקבלות פרס סאטר והנימוק:
| שנה | תמונה | זוכה | נימוק |
| --- | --- | --- | --- |
| 1991 |  | דוסה מק'דאף | "על עבודתה המצטיינת בחמש השנים האחרונות בנושא גאומטריה סימפלקטית" |
| 1993 |  | לאי סאנג יאנג | "על תפקידה המוביל בחקירת התכונות הסטטיסטיות (או הארגודיות) של מערכות דינמיות" |
| 1995 |  | סאן-יונג אליס צ'אנג | "על תרומתה העמוקה לחקר משוואות דיפרנציאליות חלקיות על מטריקה רימנית ובמיוחד על עבודתה על בעיות קיצוניות בגאומטריה ספקטרלית וקומפקטיות של מדדים איזוספקטראליים בתוך מעמד קונפורמי קבוע על סעפת קומפקטית 3" |
| 1997 |  | אינגריד דובישי | "לניתוח העמוק והיפה שלה של הגלים והיישומים שלהם" |
| 1999 |  | ברנדט פרין-ריו | "עבור מספר המחקרים התאורטיים שלה על תפקודי מספר p-אדי פונקציית L ותורת איווסווה" |
| 2001 |  | קרן אלן סמית' | "על עבודתה המצטיינת באלגברה קומוטטיבית" |
| 2001 |  | סיג'ו וו | "על עבודתה על בעיה ארוכת שנים במשוואת גלי המים" |
| 2003 |  | אביגיל תומפסון | "על עבודתה המצטיינת בטופולוגיה תלת־ממדית" |
| 2005 |  | סבטלנה ז'יטומירסקאיה | "על עבודתה החלוצית בנושא לוקליזציה קוואזי-תקופתית לא מטרידה, ובפרט לתוצאות במאמריה" |
| 2007 |  | קלייר וואזן | "על תרומתה העמוקה לגאומטריה אלגברית, ובמיוחד על הפתרונות האחרונים שלה לשתי בעיות פתוחות ארוכות שנים: בעיית קודאירה וההשערה של גרין" |
| 2009 |  | לור סן ריימונד | "על עבודתה הבסיסית על גבולות ההידרודינמיות של משוואת בולצמן בתאוריה הקינטית של גזים" |
| 2011 |  | אמי וילקינסון | "על תרומתה המדהימה לתחום התיאוריה הארגודית של מערכות דינמיות חלקיות היפרבוליות" |
| 2013 |  | מרים מירזאח'אני | "על תרומתה העמוקה לתורת מרחבי המודולים של משטחי רימן" |
| 2015 |  | היי הו | "על תרומותיה הבסיסיות לתחומי הדינמיקה במרחבים הומוגניים, תת קבוצות דיסקרטיות של חבורת לי ויישומים לתורת המספרים" |
| 2017 |  | לורה דמארקו | "על תרומותיה הבסיסיות לדינמיקה מורכבת, לתאוריית הפוטנציאל ולתחום המתהווה של הדינמיקה החשבונית" |
| 2019 |  | מריאנה ויזובסקה | "על עבודתה פורצת הדרך בגאומטריה דיסקרטית והפתרון המרהיב שלה לבעיית אריזת הכדור בממד שמונה" |
| 2021 |  | קייסה מטומקי | "על עבודתה (חלק גדול ממנה משותף עם מקסים רדזיוויל) לפתיחת תחום הפונקציות הכפולות במרווחים קצרים באופן בלתי צפוי ופורה לחלוטין, ובמיוחד במאמר הפריצה שלהם, "פונקציות מרובות בפרקי זמן קצרים" |
| 2023 |  | פנגיוטה דסקלופולוס | "על עבודה פורצת דרך בחקר פתרונות ישנים למשוואות אבולוציה גאומטריות" |
| 2023 |  | נטשה ששום | "על עבודה פורצת דרך בחקר פתרונות ישנים למשוואות אבולוציה גאומטריות" |
| 2025 |  | אנה קאריאני | "עבור תרומות לגאומטריה אריתמטית ותורת המספרים: בפרט, תוכנית לנגלנדס" |
הערות שוליים

↑  AMS, ams.org, Ruth Lyttle Satter Prize in Mathematics
↑  AMS, ams.org, Prizes and Awards, List of Satter Prize Recipients
יהודית בת בארי

יְהוּדִית בַּת-בְּאֵרִי, דמות מקראית, אשת עשו. שמה מופיע בספר בראשית, פרק כ"ו, פסוק ל"ד, כאשתו הראשונה של עשו אשר נישא לה כאשר היה בן ארבעים.
מוצאה

מוצאה לפי הכתוב בספר בראשית הוא חיתי: ”וַיִּקַּח אִשָּׁה אֶת-יְהוּדִית, בַּת-בְּאֵרִי הַחִתִּי-וְאֶת-בָּשְׂמַת, בַּת-אֵילֹן הַחִתִּי.” לפי הכתוב במקור אחר בספר בראשית, עשו נושא ”אֶת-עָדָה, בַּת-אֵילוֹן הַחִתִּי, וְאֶת-אָהֳלִיבָמָה בַּת-עֲנָה, בַּת-צִבְעוֹן הַחִוִּי. אֶת-בָּשְׂמַת בַּת-יִשְׁמָעֵאל, אֲחוֹת נְבָיוֹת.” יש הסוברים כי נפלו טעויות בהעתקת רשימות היוחסין.
יש הטוענים כי שמות נשותיו של עשו בבראשית, ל"ו הם השמות הנכונים ואילו שמות הנשים בבראשית, כ"ו ובבראשית, כ"ח אלו כינוייהן. על כך גם רש"י: ”עדה בת אילון היא בשמת בת אילון (בראשית, כ"ו) ונקראת בשמת על שם שהייתה מקטרת בשמים לעבודה זרה. אהליבמה היא יהודית (בראשית, כ"ו, ל"ד) אותו רשע (ר"ל עשו) כינה את שמה יהודית לומר שהיא כופרת בעבודה זרה כדי להטעות את אביו יצחק... בשמת בת ישמעאל להן קורא לה מחלת (בראשית, כ"ח, ט')”.
נשות עשו היו למורת רוח בעיני רבקה ויצחק. נאמר עליה ועל בשמת כי ”וַתִּהְיֶיןָ מֹרַת רוּחַ לְיִצְחָק וּלְרִבְקָה”. ועל כך רש"י: ”מורת רוח - ל' המראת רוח כמו (ספר דברים, פרק ט') ממרים הייתם כל מעשיהן היו להכעיס ולעצבון ליצחק ולרבקה - שהיו עובדות אלילים.”
הערות שוליים

↑  פרשנים כדוגמת רש"י רואים קשר בין עשו ליצחק אשר גם הוא נישא לרבקה בהיותו בן ארבעים: ”בן ארבעים שנה - עשו היה נמשל לחזיר שנאמר (תהילים פ') יכרסמנה חזיר מיער החזיר הזה כשהוא שוכב פושט טלפיו לומר ראו שאני טהור כך אלו גוזלים וחומסים ומראים עצמם כשרים כל מ' שנה היה עשו צד נשים מתחת יד בעליהן ומענה אותם כשהיה בן מ' אמר אבא בן מ' שנה נשא אשה אף אני כן”.
↑  ספר בראשית, פרק כ"ו, פסוק ל"ד
↑  ספר בראשית, פרק ל"ו, פסוקים ב'–ג'
↑  משה ויינפלד, עולם התנ"ך: בראשית, תל אביב, דוידזון-עתי, 1993, עמ' 169.
↑  אוריאל סימון, בקש שלום ורדפהו, תל אביב, הוצאת ידיעות אחרונות, 2002, עמ' 278.
↑  ספר בראשית, פרק כ"ו, פסוק ל"ה
משה יהודה פרנקו

הרב משה יהודה פרנקו (ה'תקצ"ז, 1837 - א' בטבת ה'תרע"ח, 16 בדצמבר 1917) היה רבו הראשי של האי רודוס והראשון לציון ה-33 בארץ ישראל.
ביוגרפיה

נולד בתקצ"ז ברודוס לרב יוסף פרנקו. בילדותו למד תורה מפי אביו שהיה מחכמי העיר ובישיבות שונות שבעיר. בבחרותו עבד לפרנסתו כרוכל והסתובב בכפרים הסמוכים. בהמשך פתח חנות קטנה באי.
בשנת ה'תרס"ו התמנה לרב של האי רודוס. עלה לירושלים בשנת ה'תרע"א באותה שנה גם מונה לכהן בתפקיד הראשון לציון. בעקבות מלחמת העולם הראשונה נאלץ בשלב מסוים לעזוב את התפקיד. נפטר בא' טבת ה'תרע"ח.
2016 בספורט

| 0 | 1 | 2 | 3 |
| --- | --- | --- | --- |
|  |  | 2016  בספורט |  |
< · 2014 · 2015 — 2016 — 2017 · 2018 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בערך זה מצוינים אירועים בולטים שהתרחשו במהלך שנת 2016 ונוגעים לעולם הספורט.
אולימפיאדה > אולימפיאדת ריו דה ז'ניירו

5 באוגוסט - 21 באוגוסט
אולימפיאדה > המשחקים הפאראלימפיים ריו דה ז'ניירו

7 בספטמבר - 18 בספטמבר
אולימפיאדה > אולימפיאדת הנוער לילהאמר

12 בפברואר - 21 בפברואר
אולימפיאדה > אולימפיאדת הנוער לילהאמר > טבלת מדליות (חלקית)

| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 |  ארצות הברית | 10 | 6 | 0 | 16 |
| 2 |  קוריאה הדרומית | 10 | 3 | 3 | 16 |
| 3 |  רוסיה | 7 | 8 | 9 | 24 |
| 4 |  גרמניה | 7 | 7 | 8 | 22 |
| 5 |  נורווגיה (מארחת) | 4 | 9 | 6 | 19 |
אופניים

בג'ירו ד'איטליה ניצח וינצ'נצו ניבאלי (איטליה איטליה)
בטור דה פראנס ניצח כריסטופר פרום (בריטניה בריטניה)
בוואלטה אספניה ניצח נאירו קינטנה (קולומביה קולומביה)
באליפות העולם באופני כביש ניצח פטר סאגאן (סלובקיה סלובקיה)
אתלטיקה > שיאי עולם > אתלטיות

| תאריך | מקצוע | שם האתלטית | מדינה | מקום תחרות | שיא |
| --- | --- | --- | --- | --- | --- |
| 22 ביולי | ריצת 100 מטר משוכות | קנדרה הריסון | ארצות הברית ארצות הברית | לונדון, בריטניה | 12.20 שניות |
| 12 באוגוסט | ריצת 10000 מטר | אלמז איינה | אתיופיה אתיופיה | ריו דה ז'ניירו, ברזיל | 29:17:45 דקות |
| 15 באוגוסט | יידוי פטיש | אניטה ולודרצ'יק | פולין פולין | ריו דה ז'ניירו, ברזיל | 82.29 מטר |
| 27 באוגוסט | ריצת 3000 מטר מכשולים | רות ג'בט | בחריין בחריין | פריז, צרפת | 8:52.78 דקות |
| 28 באוגוסט | יידוי פטיש | אניטה ולודרצ'יק | פולין פולין | ורשה, פולין | 82.98 מטר |
אתלטיקה > שיאי עולם > אתלטים

| תאריך | מקצוע | שם האתלטית | מדינה | מקום תחרות | שיא |
| --- | --- | --- | --- | --- | --- |
| 14 באוגוסט | ריצת 400 מטר | וייד ואן ניקרק | דרום אפריקה דרום אפריקה | ריו דה ז'ניירו, ברזיל | 43.03 שניות |
אתלטיקה > אליפות העולם באתלטיקה באולם > אליפות העולם

נערכה בפורטלנד, אורגון, ארצות הברית ב-17 במרץ - 20 במרץ.

ארצות הברית המארחת זכתה באליפות באופן גורף לאחר שזכתה ב-13 מדליות זהב מתוך 26 מדליות שחולקו, 6 מדליות כסף, 4 מדליות ארד ו-23 מדליות בסך הכל. האתלטים של רוסיה הורחקו מאליפות זו בשל אימרוץ מרובה של ספורטאיה.
אתלטיקה > אליפות העולם באתלטיקה באולם > טבלת מדליות חלקית

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית (מארחת) | 13 | 6 | 4 | 23 |
| 2 | אתיופיה אתיופיה | 2 | 2 | 1 | 5 |
| 3 | צרפת צרפת | 1 | 1 | 2 | 4 |
| 4 | ג'מייקה ג'מייקה | 1 | 1 | 1 | 3 |
אתלטיקה > אליפות אירופה באתלטיקה > אליפות אירופה

אליפות אירופה ה-23 נערכה באצטדיון האולימפי באמסטרדם שבהולנד, בין ה-6 ביולי ל-10 ביולי 2016.
לראשונה בתולדותיה זכתה פולין באליפות, לאחר שזכתה ב-6 מדליות זהב, 5 מדליות כסף, 1 מדליית ארד ו-12 מדליות בסך הכל. האתלטים של רוסיה הורחקו מאליפות זו בשל אימרוץ מרובה של ספורטאיה.
אתלטיקה > אליפות אירופה באתלטיקה > טבלת מדליות חלקית

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | פולין פולין | 6 | 5 | 1 | 12 |
| 2 | גרמניה גרמניה | 5 | 4 | 7 | 16 |
| 3 | בריטניה בריטניה | 5 | 3 | 8 | 16 |
| 4 | טורקיה טורקיה | 4 | 5 | 3 | 12 |
| 5 | הולנד הולנד (מארחת) | 4 | 1 | 2 | 7 |
אתלטיקה > אליפות אפריקה באתלטיקה

אליפות אפריקה ה-20 באתלטיקה נערכה בדרבן, דרום אפריקה בין ה-22 ל-26 ביוני.
דרום אפריקה זכתה באליפות בפעם השנייה ברציפות ובפעם השמינית בסך הכל לאחר שזכתה ב-16 מדליות זהב, 9 מדליות כסף ו-8 מדליות ארד. במהלך התחרויות נקבעו 11 שיאי אליפות חדשים.
אתלטיקה > אליפות אפריקה באתלטיקה > טבלת מדליות חלקית

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | דרום אפריקה דרום אפריקה (מארחת) | 16 | 9 | 8 | 33 |
| 2 | קניה קניה | 8 | 8 | 8 | 24 |
| 3 | ניגריה ניגריה | 4 | 5 | 7 | 16 |
| 4 | חוף השנהב חוף השנהב | 3 | 1 | 2 | 6 |
| 5 | בוטסואנה בוטסואנה | 3 | 1 | 1 | 5 |
בייסבול

וורלד סיריס - שיקגו קאבס זכתה באליפות ה-MLB לאחר ניצחון 4–3 בסדרה מול קליבלנד אינדיאנס, הייתה זו הזכייה הראשונה של הקאבס מאז 1908.
החלקה על הקרח > אליפות העולם בהחלקה אמנותית על הקרח

אליפות העולם נערכה בבוסטון, ארצות הברית ב-28 במרץ עד 3 באפריל.
יחידות - יבגניה מדבדבה (רוסיה רוסיה)
יחידים - חאווייר פרננדס (ספרד ספרד)
זוגות - מייגן דוהאמל ואריק רדפורד (קנדה קנדה)
ריקוד זוגות - גבריאלה פאפאדאקיס וגיום סיזרון (צרפת צרפת)
טניס > המנצחות בתחרויות הגראנד סלאם

אליפות אוסטרליה הפתוחה - אנגליקה קרבר (גרמניה גרמניה)
אליפות צרפת הפתוחה - גרביניה מוגורוסה (ספרד ספרד)
אליפות וימבלדון - סרינה ויליאמס (ארצות הברית ארצות הברית)
אליפות ארצות הברית הפתוחה - אנגליקה קרבר (גרמניה גרמניה)
טניס > המנצחים בתחרויות הגראנד סלאם

אליפות אוסטרליה הפתוחה - נובאק ג'וקוביץ' (סרביה סרביה)
אליפות צרפת הפתוחה - נובאק ג'וקוביץ' (סרביה סרביה)
אליפות וימבלדון - אנדי מארי (בריטניה בריטניה)
אליפות ארצות הברית הפתוחה - סטאן ואוורינקה (שווייץ שווייץ)
טניס > גביע הפדרציה

טורניר הגמר נערך על מגרש קשה בסטרסבור שבצרפת ב-12 - 13 בנובמבר 2016.
נבחרת צ'כיה (צ'כיה) גברה על נבחרת צרפת (צרפת) בתוצאה 2-3.
טניס > גביע דייוויס

טורניר הגמר נערך על מגרש קשה בזגרב שבקרואטיה ב-25 - 27 בנובמבר 2016.
נבחרת ארגנטינה (ארגנטינה) גברה על נבחרת קרואטיה (קרואטיה) בתוצאה 2-3.
כדורגל > יורו 2016

נבחרת פורטוגל (פורטוגל) ניצחה את נבחרת צרפת (צרפת)בתוצאה 0-1 וזכתה בתואר בפעם הראשונה בתולדותיה, במשחק הגמר שנערך באצטדיון סטאד דה פראנס.
כדורגל > קופה אמריקה 2016

טורניר זה נערך לכבוד 100 שנה לקופה אמריקה הראשון שהיה ב 1916.
נבחרת צ'ילה (צ'ילה) מנצחת בגמר קופה אמריקה 2016 את נבחרת ארגנטינה (ארגנטינה) 2-4 בפנדלים אחרי 0-0 ב-120 הדקות בגמר שנערץ באצטדיון מטלייף במזרח רד'רפורד, ניו ג'רזי.
כדורגל > אליפות העולם לקבוצות כדורגל 2016

ריאל מדריד (ספרד ספרד) מנצחת בגמר את קאשימה אנטלרס (יפן יפן) בתוצאה 2-4 בסיום 120 הדקות וזוכה בתואר בפעם השנייה בתולדותיה.
כדורגל > ליגת האלופות

ריאל מדריד (ספרד ספרד) מנצחת בגמר את אתלטיקו מדריד (ספרד ספרד) 5-3 בפנדלים אחרי 1-1 בסיום 120 הדקות וזוכה בטורניר בפעם ה-11. הגמר נערך בסן סירו במילאנו.
כדורגל > הליגה האירופית

סביליה (ספרד ספרד) מנצחת 1-3 בגמר את ליברפול (אנגליה אנגליה) וזוכה בתואר בפעם השלישית ברציפות ובפעם השלישית בתולדותיה בטורניר. הגמר נערך באצטדיון זנקט יאקוב פארק בבזל.
כדורגל > הסופר קאפ האירופי

מחזיקת ליגת האלופות ריאל מדריד (ספרד ספרד) גברה על מחזיקת הליגה האירופית סביליה (ספרד ספרד) בתוצאה 2-3 בסיום 120 הדקות.
הגמר נערך בטרונדהיים שבנורווגיה.
כדורגל > רקופה סודאמריקנה

מחזיקת גביע ליברטדורס לשנת 2015, ריבר פלייט (ארגנטינה ארגנטינה), זוכה בתואר בפעם השנייה ברציפות, לאחר ניצחון על מחזיקת גביע סודאמריקנה באותה שנה, אינדפנדיינטה סנטה פה (קולומביה קולומביה), בתוצאה 1–2 במפגש הכפול.
כדורגל > גביע ליברטדורס

אתלטיקו נסיונל (קולומביה קולומביה) זוכה בטורניר בפעם השנייה בתולדותיה, כשהיא מנצחת את אינדפנדיינטה דל ואיה (אקוודור אקוודור) 1-2 במפגש הכפול.